ಟಾಮ್ ಕ್ಲಾನ್ಸಿಯವರ ಜ್ಯಾಕ್ ರಯಾನ್
1969 ಮಟೋಕ್ಸಾ, ಯುಎಸ್ಎಸ್ಆರ್
ನಿರ್ಬಂಧಿಸಲಾಗಿದೆ. ಪ್ರವೇಶವಿಲ್ಲ!
ಉಡಾವಣೆ ವಾಹನ ಪರೀಕ್ಷೆ ಒಂದು ಹಿನ್ನೆಡೆಯಾಗಿತ್ತು.
ಆದ್ರೆ ನಾವು ಸಮಸ್ಯೆಯನ್ನು ಗುರುತಿಸಿದ್ದೇವೆ. ಒಂದು ಉತ್ಪಾದನಾ ದೋಷವಷ್ಟೇ.
ಬಿಡಿಭಾಗಗಳನ್ನು ಮರುನಿರ್ಮಾಣಮಾಡಿದ ಮೇಲೆ, ಯೋಜನೆ ಸರಿಯಾದ ವೇಳೆಗೆ ಮುಂದುವರಿಯಬಹುದು.
-ಎಷ್ಟು ಸಮಯ? -ಆರು ವಾರಗಳು.
ಹೆಚ್ಚಿಲ್ಲ.
ಕ್ಷಮಿಸಿ, ಸರ್. ನಮಗೆ ಹೆಚ್ಚು ಸಮಯ ಬೇಕು.
ಸರಿ, ಸರಿ, ಖಂಡಿತವಾಗಿ. ನಿಮಗೆ ಬೇಕಾದಷ್ಟು ಸಮಯವನ್ನು ತೆಗೆದುಕೊಳ್ಳಬೇಕು.
ಇಂತಹ ಕೆಲಸಗಳಲ್ಲಿ ನಿಖರವಾಗಿರುವುದು ಒಳ್ಳೆಯದು, ಅಲ್ಲವೇ?
ನಿಮ್ಮ ಸರಕಾರ ನೀವು ಮಾಡುತ್ತಿರುವ ಕೆಲಸದ ಬಗ್ಗೆ ಹೆಮ್ಮೆ ಪಡುತ್ತದೆ.
ಇದು ಸುಲಭದ ನಿಯೋಜನೆಯಾಗಿರಲಿಲ್ಲ ಮತ್ತು ನೀವು ಸಾಮರ್ಥ್ಯಕ್ಕಿಂತ ಹೆಚ್ಚು ಸಾಬೀತುಪಡಿಸಿದ್ದೀರಿ.
ಧನ್ಯವಾದ, ಎಲ್ಲರಿಗೂ.
ನಾವು ಜಟಿಲವಾದ ಕಾಲದಲ್ಲಿ ಬದುಕುತ್ತಿದ್ದೇವೆ.
ಏನಾದರೂ ಸಮಸ್ಯೆಯೇ?
ಹಳೆಯ ರೀತಿಗಳು ಸಾಯುತ್ತಿವೆ, ಲೂಕಾ. ವಿಶ್ವ ವೇದಿಕೆಯಲ್ಲಿ ಅವಮಾನಕ್ಕೊಳಗಾದ,
ನಮ್ಮ ಶ್ರೇಷ್ಠ ಗಣರಾಜ್ಯದ ನಾಯಕರು, ಛೀಮಾರಿ ಹಾಕದೆ ಭೇಟಿಯಾದರು.
ನಾವು ಧೈರ್ಯ ಕಳೆದುಕೊಂಡಿದ್ದೇವೆ.
ಹೌದು, ಸರ್.
ನಿನಗೆ ಮಕ್ಕಳಿದ್ದಾರೆಯೇ?
ಇಲ್ಲ.
ಮಕ್ಕಳಾದಾಗ ನಿನಗೆ ಅರ್ಥವಾಗುತ್ತದೆ.
ತ್ಯಾಗ ಮಾಡಬೇಕಾಗುತ್ತದೆ ಅಥವಾ ಅವರಂತೆಯೇ ನಾವೂ ವ್ಯಯಿಸಬಹುದಾದವುಗಳಾಗುತ್ತೇವೆ.
ಸೊಕೊಲ್?
ಅದು ನಮ್ಮ ಕತ್ತಿನ ಸುತ್ತಲಿನ ಕುಣಿಕೆಯಂತಾಗಿದೆ. ಮುಂದುವರಿಸಲು ಅನುಮತಿಸುವುದು ಅಪಾಯಕರ.
ನೀನಿದನ್ನು ನೋಡಿಕೊಳ್ಳುವೆ, ಅಲ್ಲವೇ, ಲೂಕಾ?
ಸರಿ, ಸರ್.
ಯೆಗೊರೊವ್! ಲೆಬೆಡ್ಯೆವ್!
ಹೇಳಿ, ಸರ್.
ಸೇನಾಪತಿ ಆದೇಶ ನೀಡಿದ್ದಾರೆ.
ಸೊಕೊಲ್ ಮುಗಿಯಿತು.
ಅದು ಮುಚ್ಚಲ್ಪಡುವುದು.
ಸಂಪೂರ್ಣವಾಗಿ.
ಕ್ಷಮಿಸಿ, ಸರ್. ನೀವು ಹೇಳುತ್ತಿರುವುದು...
ಅವರೇನು ಹೇಳುತ್ತಿರುವರೆಂದು ನಿನಗೆ ಗೊತ್ತು.
ಸರಿ, ಸರ್.
ಸಂಪೂರ್ಣವಾಗಿ, ಸರ್ಜೆಂಟ್ ಲೆಬೆಡ್ಯೆವ್.
ಸರಿ, ಸರ್.
ಹೋಗೋಣ!
ನಡೆಯಿರಿ!
ಬನ್ನಿ!
ಪ್ರಸ್ತುತ ದಿನ ರೋಮ್, ಇಟಲಿ
ನಿನ್ನ ಸರದಿ.
-ಅವಳು ಎಷ್ಟು ದೂರ ಇದ್ದಾಳೆ? -ಐದು ನಿಮಿಷ.
ತುಂಬಾ ತಡವಾಗಿ ಹೊರಗಿರಬೇಡ, ರೀ.
ಇಪ್ಪತ್ತಮೂರು.
ಅಗ್ನಿಹಕ್ಕಿ ಕೆಳಗಿಳಿದಿದೆ. ಅವಳಿಗೆ ಜೊತೆಗಾರರಿದ್ದಾರೆ.
ನಿರ್ವಹಣೆ ಪ್ರಗತಿಯಲ್ಲಿದೆ ಯಾವುದೇ ಅನನುಕೂಲಕ್ಕೆ ಕ್ಷಮೆ ಯಾಚಿಸುತ್ತೇವೆ
ನಮಸ್ತೆ.
ರಾಯಭಾರಿಗಳೇ, ನಿಮ್ಮನ್ನು ನೋಡಿ ಸಂತಸವಾಯಿತು, ಮತ್ತು ಧನ್ಯವಾದಗಳು...
ಮಂತ್ರಿಗಳೇ.
ಜ಼ೋಯ.
ಜ್ಯಾಕ್.
ನೀವು ಸೊಕೊಲ್ ಯೋಜನೆಯ ತನಿಖೆ ಮಾಡುತ್ತಿರುವಿರಲ್ಲವೇ?
ಹೌದು.
ಎಲ್ಲ ರೇಡಾರಿನ ಕಣ್ಣು ತಪ್ಪಿಸುವಂತಹ ಲಘು-ಉತ್ಪನ್ನ ಅಣ್ವಸ್ತ್ರ ತಯಾರಿಸಲು
ಯುಎಸ್ಎಸ್ಆರಿನ ಪತನದ ಸಮಯದಲ್ಲಿ ಸೊಕೊಲ್ ಸ್ಥಾಪನೆಯಾಯಿತು.
ಪತ್ತೆಗೆ ಸಿಗದ್ದು.
ಇಂತಹ ತಂತ್ರಜ್ಞಾನದ ಪರಿಣಾಮ ಏನಾಗಬಹುದೆಂದು ನೀನು ಊಹಿಸಬಹುದು.
-ಅವರು ಯುದ್ಧ ಆರಂಭಿಸುವ ಪ್ರಯತ್ನದಲ್ಲಿದ್ದರು. -ಈಗ ಕಾರ್ಯಕ್ರಮ ಮತ್ತೆ ಕ್ರಿಯಾಶೀಲವಾಗಿದೆ.
-ಅವರು ಅಸ್ತ್ರವನ್ನು ಅಭಿವೃದ್ಧಿ ಪಡಿಸಿದಂತಿದೆ. -ಅದೆಲ್ಲಿದೆ?
-ಅದನ್ನು ಸಾಗಿಸುತ್ತಿದ್ದಾರೆನ್ನುವುದು ಗೊತ್ತು. -ನೀವೀ ಮಾಹಿತಿಗಳನ್ನೆಲ್ಲಿಂದ ಪಡೆಯುತ್ತಿರುವಿರಿ?
ನಿಮ್ಮ ಕಾಳಜಿಯನ್ನು ಹಂಚಿಕೊಳ್ಳುವ ವ್ಯಕ್ತಿಯಿಂದ ಎಂದು ಮಾತ್ರ ಹೇಳೋಣ.
ಕ್ಷಮೆ ಯಾಚಿಸುವೆ.
ಯಾವುದಕ್ಕಾಗಿ?
ನಾನು ನಿನಗೆ ಯಾವುದಕ್ಕೆ ಪಾವತಿ ಮಾಡುತ್ತಿರುವುದು? ರಸ್ತೆಯಿಂದ ಬರುವ ಎಲ್ಲರನ್ನು ಒಳಬಿಡಲೇ?
ಅಮ್ಮನ ಹುಡುಗರು ತಮ್ಮ ತಿಕವನ್ನೇ ಒರಸಿಕೊಳ್ಳಲಾಗದವರು!
ಹೊರಹಾಕಲ್ಪಡುವುದು ಯೋಜನೆಯ ಭಾಗವಾಗಿತ್ತೇ?
ಹೌದು, ನಿಜವಾಗಿ. ಹೊರ ಹೋಗುವ ವೇಗದ ದಾರಿ.
ಹೊರಗೆ ಎಸೆಯಲ್ಪಡುವುದೂ ಯೋಜನೆಯ ಭಾಗವಾಗಿತ್ತೇ?
ನಂಬಲಸಾಧ್ಯ. ನೀನು ಮೊದಲ ವಿಮಾನ ಹಿಡಿದಿರುವುದನ್ನು ಕಂಡೆ.
ಹೌದು. ನಾನಿದನ್ನು ಕಳೆದುಕೊಳ್ಳಲು ಇಷ್ಟಪಡಲಿಲ್ಲ.
-ಹೇಗಾಯ್ತು? -ಅಷ್ಟೇನೂ ಚೆನ್ನಾಗಲ್ಲ.
-ಯೋಜನೆ ಸಕ್ರಿಯವಾಗಿದೆಯೇ? -ಅದಕ್ಕಿಂತ ಕೆಟ್ಟದು.
ಅಸ್ತ್ರದ ನಿರ್ಮಾಣ ಆಗಿದೆ.
ಅಯ್ಯೋ!
ಮಾಸ್ಕೋ, ರಷ್ಯಾ
ನೇಟೋ ಜ಼ೆಕ್ ಗಣರಾಜ್ಯಕ್ಕೆ ಕ್ಷಿಪಣಿಗಳನ್ನು ಸಾಗಿಸುತ್ತಿದ್ದಲ್ಲಿ, ನಾವು ಪ್ರತಿಸ್ಪಂದಿಸಬೇಕು.
ಇದು ರಕ್ಷಣಾ ಸಚಿವರ ಅನಿಸಿಕೆಯೇ ಅಥವಾ ನಿಮ್ಮದೇ?
ಸಚಿವ ಪೊಪೋವ್ ಹಾಗೂ ನಾನು ಒಪ್ಪಂದದಲ್ಲಿದ್ದೇವೆ.
ಅವರು ಜ಼ೆಕ್ ಅಧ್ಯಕ್ಷರ ಭೇಟಿಗಾಗಿ ಪ್ರಾಗಿಗೆ ಹೋಗುತ್ತಿದ್ದಾರೆ. ನಾನವರನ್ನು ಸೇರಲಿದ್ದೇನೆ.
ಆ ವಿಮಾನ ವಿರೋಧಿ ಕ್ಷಿಪಣಿಗಳು ಅಷ್ಟು ಗಂಭೀರ ಬೆದರಿಕೆಯನ್ನುಂಟುಮಾಡವು.
ಇಲ್ಲ, ಆದರೆ ಅವು ಕಳಿಸುವ ಸಂದೇಶ ಅದನ್ನು ಮಾಡುತ್ತದೆ.
ಅದು ಚೌಕಾಸಿ ಮಾಡಬಹುದಾದದ್ದು.
ಅಧ್ಯಕ್ಷೆ ಕೊವಕ್ ನಮ್ಮಿಂದೇನೋ ಬಯಸುತ್ತಾರೆ.
ಅದಕ್ಕೇನೇ ಅವರು ಶೃಂಗಸಭೆಯ ಮೊದಲೇ ಮಾಹಿತಿಯ ಸೋರಿಕೆ ಮಾಡಿರುವುದು.
ಮತ್ತು ಅವರಿಗೇನು ಬೇಕು?
ಅದನ್ನು ಅವರಲ್ಲಿ ನೀವೇ ಕೇಳಬೇಕು.
ಅವರ ಆಟ ಆಡುವುದೇ? ನಮ್ಮ ಸೇನೆಯನ್ನು ಆ ಪ್ರದೇಶಕ್ಕೆ ನಡೆಸಬೇಕು
ಮತ್ತು ಶತ್ರುತ್ವವು ಬಲದಿಂದ ಎದುರಿಸಲ್ಪಡುವುದೆಂದು ಜ಼ೆಕ್ ಜನತೆಗೆ ತೋರಿಸಬೇಕು.
ನಮಗೆ ಅಧ್ಯಕ್ಷೆ ಕೊವಕ್ ಬಗ್ಗೆ ಏನು ಗೊತ್ತು?
ಆಕೆ ವ್ಯಾವಹಾರಿಕವಿದ್ದಾರೆ.
ಅದು ಆಕೆಯ ಮನವೊಲಿಸಬಹುದೆಂಬುದನ್ನು ತೋರಿಸುತ್ತದೆ.
ಮತ್ತು ನೀವೇನು ಸೂಚಿಸುವಿರಿ?
ನಾನು ಗುಪ್ತಮಾಹಿತಿ ಒದಗಿಸುತ್ತೇನೆ.
ನಾನು ರಾಜಕಾರಣಿ ಅಲ್ಲ.
ಅದಕ್ಕಾಗಿ ನಿಮ್ಮಲ್ಲಿ ಕೇಳುತ್ತಿರುವೆ.
ನಾನು ಶತ್ರುಗಳನ್ನು ಹತ್ತಿರವಿರಿಸಿಕೊಳ್ಳುತ್ತೇನೆ.
ಅಗತ್ಯವಿದ್ದಲ್ಲಿ ಚಾಕು ಒಳತೂರಿಸಲು ಸುಲಭ.
ಪ್ರಾಗ್, ಜ಼ೆಕ್ ಗಣರಾಜ್ಯ
ಪೊಪೋವ್ ಬಗ್ಗೆ ನನಗೇನು ಗೊತ್ತಿರಬೇಕು?
ನೀವು ಅಧ್ಯಕ್ಷೆಯಾಗಿ ಚುನಾಯಿತರಾದ ಮೇಲೆ ಇದು ಅವರ ಮೊದಲ ಭೇಟಿಯಾಗಿದೆ.
ಅವರನ್ನು ರಷ್ಯಾದ ರಕ್ಷಣಾ ಸಚಿವರನ್ನಾಗಿ ಮಾಡುವ ಮುನ್ನ,
ಉಕ್ರೇನ್ ಮತ್ತು ಅಫ್ಘಾನಿಸ್ಥಾನದಲ್ಲಿ ಸೇವೆ ಸಲ್ಲಿಸಿದ್ದರು.
-ಅವರು ರಷ್ಯನ್ ಒಕ್ಕೂಟದ ಮಾರ್ಷಲ್ ಅಗಿದ್ದರು. -ಅವರ ಸಾರಾಂಶದ ಅರಿವಿದೆ.
ವ್ಯಕ್ತಿಯ ಬಗ್ಗೆ ಏನು?
ಹಳೆ ಕಾಲದ ರಷ್ಯನ್ ಬಿಗಿನೀತಿಗಾರ.
ವೋಡ್ಕಾದಲ್ಲಿ ಮುಳುಗಿರುವ ಪರಿಣತ ದುರಭಿಮಾನಿ.
ಪ್ರಬಲ ಮಹಿಳೆಯರೊಂದಿಗೆ ಆರಾಮವಾಗಿರುವ ಪುರುಷ ಅವರಲ್ಲ.
ಮತ್ತೆ ಎಂತ ಪುರುಷ?
ಅರಮನೆಯಲ್ಲಿ ನಮ್ಮೊಂದಿಗೆ ವರದಿಗಾರರಿರುವುದನ್ನು ಖಚಿತಪಡಿಸಿ.
ಮ್ಲಾಡಾ ಫ್ರಾಂಟಾ, ಬ್ಲೆಸ್ಕ್, ಪ್ರಾವೋ, ಎಲ್ಲ ಮಳಿಗೆಗಳಿಂದ.
ಮ್ಯಾಡಂ. ರಷ್ಯನ್ನರು ಮಾಧ್ಯಮದ ಉಪಸ್ಥಿತಿ ಬೇಡವೆಂದು ಕೋರಿದ್ದಾರೆ.
ತುಂಬಾ ವರದಿಗಾರರು, ಡೇವಿಡ್.
ಮಾಡುವೆ.
ಲಿಲ್ಲಿ...
ರಾಡೆಕ್, ಎಂದಿನಂತೆ ಎಚ್ಚರದಲ್ಲಿ.
ಹೌದು, ಸರ್.
ಈಗ ನೀನು ಹೋಗಬಹುದು.
ಹೊಂಚುಹಾಕುವುದು ಸಾಕು.
ಅವುಗಳು ಕಚ್ಚುತ್ತಿವೆಯೇ?
ಇಂದು ಇಲ್ಲ. ನನಗೆ ಹಸಿವಾಗಿದೆಯೆಂದು ಅವುಗಳಿಗೆ ಗೊತ್ತು.
ನೇಟೋ ನಮ್ಮ ದೇಶದಲ್ಲಿ ಕ್ಷಿಪಣಿಗಳನ್ನ ಇರಿಸೋದಕ್ಕೆ
ಕೇಳಿಕೊಂಡಿರುವ ಸಮಯದಲ್ಲೇ ಪೊಪೋವರ ಭೇಟಿಯು ಬಂದಿರುವುದು ಕಾಕತಾಳೀಯವಲ್ಲ.
ರಷ್ಯನ್ನರು ಈ ನಡೆಯನ್ನು ಒಂದು ದಿಟ್ಟ ಆಕ್ರಮಣವೆಂದು ನೋಡುತ್ತಾರೆ.
ನಾನಿಲ್ಲಿ ವಿಶ್ರಾಂತಿಗಾಗಿ, ತಂದೆಯೊಂದಿಗೆ ಕೂರಲು ಬರುತ್ತೇನೆ, ರಾಜಕೀಯ ಮಾತನಾಡಲಿಕ್ಕಲ್ಲ.
ನಿನ್ನ ತಲೆಯೊಳಗೆ ಏನೋ ಇಲ್ಲದೆ ನೀನು ಯಾವತ್ತೂ ಒಂದು ಸಾಲೂ ಆಡುವುದಿಲ್ಲ.
ನೇಟೋದ ಮೇಲೆ ನಮ್ಮ ಆಂತರಿಕ ಮತದಾನ ಏನಿತ್ತು?
ನಗರಗಳು ಮತ್ತು ವಿಶ್ವವಿದ್ಯಾಲಯಗಳು ಬೆಂಬಲಿಸುತ್ತಿವೆ.
ಆದರೆ ಗ್ರಾಮೀಣ ಪ್ರದೇಶಗಳು ಅದನ್ನು ಸಂಶಯದಿಂದ ನೋಡುತ್ತಿವೆ.
ಅರ್ಧದಷ್ಟು ಮಂದಿ ನೀನು ನೇಟೋದ ಜೇಬಿನಲ್ಲಿನಲ್ಲಿರುವಂತೆ ನೋಡುತ್ತಾರೆ.
ಇನ್ನರ್ಧ ಜನರು ನಿನ್ನನ್ನು ಮೃದುವಾಗಿರುವ ರಷ್ಯನ್ ಬೊಂಬೆಯಂತೆ ನೋಡುತ್ತಾರೆ.
ನೀನು ಎರಡು ಜಗತ್ತುಗಳ ನಡುವೆ ಸಿಲುಕಿಕೊಂಡಿರುವೆ, ಲಿಲ್ಲಿ.
ಪೊಪೋವಿನೊಂದಿಗಿನ ಮುಂದಿನ ದಿನಗಳು ತೊಡಕಾಗಿರಲಿವೆ.
ಅಪಾಯಕಾರೀ ಕೆಲಸ.
ಒಂದು ವಿಷಯ ಖಚಿತ...
ಅವರು ನಿನ್ನನ್ನು ಕಡಿಮೆ ಅಂದಾಜು ಮಾಡುತ್ತಾರೆ.
ನಾನದನ್ನೇ ನಂಬಿಕೊಂಡಿದ್ದೇನೆ.
ಯು.ಎಸ್. ರಾಯಭಾರ ಕಛೇರಿ ರೋಮ್, ಇಟಲಿ
ಶುಭ ಮುಂಜಾನೆ.
ಕಠಿಣ ರಾತ್ರಿಯೇ?
ವಾಸ್ತವವಾಗಿ, ಇಲ್ಲ. ಇದಕ್ಕಿಂತ ಹೆಚ್ಚು ಕಠಿಣ ರಾತ್ರಿಗಳನ್ನು ಕಂಡಿದ್ದೇನೆ.
ಉತ್ಪಾದಕವಾಗಿತ್ತು. ಎಷ್ಟೋ ವರ್ಷಗಳಲ್ಲಿ ಸಿಕ್ಕಿದುದಕ್ಕಿಂತ ಹೆಚ್ಚು ಪುರಾವೆಗಳು ಸಿಕ್ಕಿವೆ.
ಏಜೆನ್ಸಿಯಲ್ಲಿನ ನನ್ನ ಮೊದಲ ಉದ್ಯೋಗದ ಬಗ್ಗೆ ಹೇಳಿರುವೆನೇ?
-ಇಲ್ಲ, ಹೇಳಿಲ್ಲ. -ಬೆಂಬಲ ನಿರ್ದೇಶನಾಲಯದಲ್ಲಿ ಆರಂಭಿಸಿದೆ.
ಕೇಬಲುಗಳನ್ನು ಓದುವುದು, ನಂತರದ ಕ್ರಿಯಾ ವರದಿಗಳನ್ನು ಕಳುಹಿಸುವುದು,
ವಿನಂತಿಗಳು, ನನಗೆ ಸಾಧ್ಯವಾದುದೆಲ್ಲವೂ.
ಅದು ರೋಮಾಂಚಕವಾಗಿದೆ.
ನಮ್ಮ ಕೆಲಸದ ಎಲ್ಲ ಆಯಾಮಗಳನ್ನು ಕಲಿತ ಬಗೆ ಅದು.
ದಾಖಲಾತಿಗಳನ್ನು ಓದುವ ಮೂಲಕ.
ಕಳೆದ ರಾತ್ರಿಗೆ ಯಾವುದೇ ಕ್ರಿಯಾ ವರದಿಯನ್ನು ಸ್ವೀಕರಿಸಿಲ್ಲ. ನೀನೊಬ್ಬನೇ ಹೋದೆಯಾ?
ಜೊತೆಗೆ ಬ್ರೇಡೆನ್ ಸ್ಥಳಪರಿಶೀಲನೆಯಲ್ಲಿದ್ದ. ಅದು ಸಾರ್ವಜನಿಕವಾಗಿತ್ತು. ಸುಲಭ.
ಸರಿ.
ನಾನ್ಯಾವತ್ತೂ ವೀರರನ್ನು ಇಷ್ಟಪಡುತ್ತಿರಲಿಲ್ಲ, ಜ್ಯಾಕ್.
ಅವರು ತಮ್ಮ ಕೆಲಸದ ಬಗ್ಗೆ ಚಿಂತಿಸುತ್ತಾರೆಯೇ ಹೊರತು ಪರಿಣಾಮದ ಬಗ್ಗೆ ಅಲ್ಲ.
ಸರಿ, ಮ್ಯಾಡಂ.
-ನನಗೆ ನಿಮ್ಮ ಸಹಾಯ ಬೇಕು. -ನಿಮಗೆ ಫೋನ್ ಬೇಕೇ?
ಬೇಡ. ಆ ಕಾರ್ಡಿನಲ್ಲೇನಿದೆ ಎಂದು ತಿಳಿದರೆ ಸಾಕು.
-ಹೆಚ್ಚಿನಂಶ ಒಂದು ಜಾವಾ ಕಾರ್ಡ್ ವೇದಿಕೆ. -ಹೆಚ್ಚಿನಂಶ.
ಜಿಎಸ್ಎಂ ತರಹ ಕಾಣುತ್ತದೆ. ನಿಮಗೆಲ್ಲಿ ಸಿಕ್ಕಿತು?
ಕೆಟ್ಟವರಲ್ಲಿ ಒಬ್ಬರಿಂದ.
ಓಹ್.
ಆಹಾ... ಇದು ಎನ್ಕ್ರಿಪ್ಟ್ ಆಗಿರುವ ಆಪ್, ಇದರಲ್ಲಿ ಮೂರು ಪಟ್ಟು ಪುನರುಕ್ತಿ ಇದೆ...
ಕಡತ ಡಿಕ್ರಿಪ್ಟ್ ಮಾಡಲಾಗುತ್ತಿದೆ...
...ಮತ್ತು ಒಂದು ಏಕಮೂಲದ ಕಳಿಸು-ಸ್ವೀಕರಿಸು ಇದೆ.
ಜನಸಾಮಾನ್ಯರ ಮಾತಿನಲ್ಲಿ...
ಹಿಂಬಾಲಿಸುವ ಮಾಹಿತಿ ಕಳುಹಿಸುವ ಇನ್ನೊಂದು ವಿಧಾನ. ಸ್ಥಳ ಯಾವುದು?
-ಈಗ, ಯಾವುದೂ ಇಲ್ಲ. -ಯಾವುದೂ ಇಲ್ಲ ಅಂದರೆ?
ಇದು ಕ್ರೈಮಿಯನ್ ಭೂಶಿರ, ಆದರೆ ಯಾವುದನ್ನೂ ಈಗಲೇ ಬೊಟ್ಟುಮಾಡಿಲ್ಲ.
ಇನ್ನೂನೂ?
ತನ್ನ ಗೆಳತಿಗೆ ಹೊಟೆಲ್ ಸ್ಥಳಗಳನ್ನು ಕಳುಹಿಸಲು ಈ ರೀತಿ ಪ್ರೋಗ್ರಾಂ
ಬಳಸುತ್ತಿದ್ದ ಒಬ್ಬನ ಬಗ್ಗೆ ನಾನೊಮ್ಮೆ ಕೇಳಿದ್ದೆ.
ಆದರೆ ಅವನ ಪತ್ನಿ ಓರ್ವ ಕಂಪ್ಯೂಟರ್ ವಿಜ್ಞಾನಿ, ಎನ್ವೈಯು. ಅವನಿಗೆ ಶಿಕ್ಷೆಯಾಯಿತು.
ಇದರ ಇನ್ನೊಂದು ತುದಿಯಲ್ಲಿ ಯಾರಿದ್ದಾರೋ
ಅವರು ಆ ಸಿಮ್ ಕಾರ್ಡ್ ಮಾತ್ರ ಓದಬಹುದಾದ ಒಂದು ಪಿನ್ ಹಾಕಲಿದ್ದಾರೆಯೇ?
ಹೌದು.
-ಈಗ ನನಗೆ ಒಂದು ಫೋನ್ ಬೇಕಾಗಲಿದೆ. -ನಿಮ್ಮ ಅದೃಷ್ಟ ಚೆನ್ನಾಗಿದೆ.
-ಬರ್ನರ್ಸ್ "ಆರ್" ನಮಗೆ ಸ್ವಾಗತ. -ಇದು ಅದೃಷ್ಟದಂತೆ ಕಾಣುತ್ತದೆ.
ಶೀತಲ ಸಮರದ ಸಮಯದಲ್ಲಿ, ರಷ್ಯನ್ ಬಿಗಿನೀತಿಗಾರರ ಒಂದು ಸಣ್ಣ ಗುಂಪು
ಯುಎಸ್ಎಸ್ಆರ್ ಸಂರಕ್ಷಣೆಯ ಯೋಜನೆ ರೂಪಿಸಿತು.
ಅವರದನ್ನು ಸೊಕೊಲ್ ಯೋಜನೆ ಎಂದು ಕರೆದರು.
ಆ ಹೆಸರು ಬಂದಿರೋದು ಒಂದು ರಷ್ಯನ್ ಯುದ್ಧ ಆಟವಾದ ಸೆಮ್ ಡೆನೇ ದೊ ರಿಕಿ ರೆಯ್ನ್,
ಅಥವಾ ರೈನಿಗೆ ಏಳು ದಿನಗಳು ಅನ್ನೋದ್ರಿಂದ.
ಆ ಯೋಜನೆಯು ಒಂದು ಸಣ್ಣ ಯುದ್ಧ ತತ್ತ್ವದ ಮೇಲೆ ಆಧರಿಸಿತ್ತು.
ಆ ಸರಕಾರಗಳನ್ನು ಅಸ್ಥಿರಗೊಳಿಸಲು ಕೊಲೆಗಳು ಮತ್ತು ತಪ್ಪು ಮಾಹಿತಿಯ ಮೂಲಕ
ನಿಮ್ಮ ಪೂರ್ವ ಭಾಗದ ನೆರೆಯವರ ಒಳಗೆ ಅಶಾಂತಿ ಬಿತ್ತುವುದು.
ಮತ್ತು ಅವ್ಯವಸ್ಥೆ ಸೃಷ್ಟಿಸಲು ಈ ರಾಷ್ಟ್ರಗಳ ಒಳಗೆ
ಭೂಆಕ್ರಮಣ ಸುಗಮವಾಗಿಸುವ ನಿಯಮಿತ ಅಣು ದಾಳಿ ಬಳಸುವುದು,
ಇದನ್ನು ರೈನ್ ಎಂದೂ ಹೇಳುತ್ತಾರೆ.
ಅದರ ಗುರಿ ಯುಎಸ್ಎಸ್ಆರ್ನ ಗಡಿಯನ್ನು ಉಳಿಸುವುದು ಮತ್ತು ವಿಸ್ತರಿಸುವುದು.
ಆರೋಪವಿಲ್ಲದೆ ಉಪಯೋಗಿಸಲಾಗುವ ಅಣ್ವಸ್ತ್ರವನ್ನು ನಿರ್ಮಿಸುವ ಅಗತ್ಯ ಅವರಿಗಿತ್ತು.
ಅದನ್ನು ಮಾಡಿದರು. ಕೋಡ್ ಹೆಸರು "ಸೊಕೊಲ್" ಅಥವಾ ಫಾಲ್ಕನ್. ಆ ತಂತ್ರಜ್ಞಾನ ತೀರಾ ಮುಂದಿತ್ತು
ಮತ್ತು ಅಸ್ತ್ರ ಸಿದ್ಧಪಡಿಸಲಿಲ್ಲ, ಹಾಗಾಗಿ, ಯೋಜನೆ ಮುಚ್ಚಲಾಯಿತು ಅಂತ ಅನ್ಕೊಂಡಿದೀವಿ.
ಕಳೆದ ರಾತ್ರಿಯವರೆಗೆ. ಸೊಕೊಲ್ ಯೋಜನೆ ಕ್ರಿಯಾಶೀಲವಾಗಿದೆ ಎನ್ನುವ ಮಾಹಿತಿ ನನ್ನಲ್ಲಿದೆ.
ಅಸ್ತ್ರವನ್ನು ನಿರ್ಮಿಸಲಾಗಿದೆ ಮತ್ತು ಅದು ಚಲನೆಯಲ್ಲಿದೆ.
-ಯಾರಿಂದ ದೃಢೀಕರಿಸಲ್ಪಟ್ಟಿದೆ? -ಜ಼ೋಯಾ ಇವನೋವಾ.
ರಷ್ಯನ್ ರಾಯಭಾರದೊಂದಿಗಿನ ಓರ್ವ ಸಚಿವ-ಸಮಾಲೋಚಕಿ. ರೋಮ್.
ಎಸ್ವಿಆರ್ ಸಂಪರ್ಕಗಳು. ಮಾಸ್ಕೋ ಸ್ಟೇಷನ್ನಿನಲ್ಲಿ ಕಾಲ ಕಳೆದಿದ್ದಾಗ ನಮ್ಮ ಹಾದಿಗಳು ಸಂಧಿಸಿವೆ.
ಹೊಸ ಸೊಕೊಲ್ ಕ್ಷಿಪಣಿಯ ಒಳಗೆ ಬಳಕೆ ಮಾಡುವ ಉದ್ದೇಶವಿರುವ
ನಿಜವಾದ ಅಣು ಸಾಮಗ್ರಿಯ ಸ್ಥಾನ ಹುಡುಕುವ
ನಕ್ಷೆ ಮಾಡುವ ಪ್ರೋಗ್ರಾಂ ವಿತರಣೆ ಮಾಡಿದ್ದಾರೆಂದು ನಮ್ಮ ನಂಬಿಕೆ.
ಪ್ರಬಂಧ?
ಒಳ್ಳೆಯದೇನಂದ್ರೆ, ಪತ್ತೆ ಮಾಡಬಹುದಾದಲ್ಲಿ ನಾಶಮಾಡಬಹುದಾದ ಅಸ್ತ್ರ ನಿರ್ಮಿಸಿದ್ದಾರೆ.
ಕೆಟ್ಟದ್ದೇನಂದ್ರೆ, ಅವರು ಈಗಾಗಲೇ ರೈನಿಗೆ ಏಳು ದಿನಗಳನ್ನು ಅನುಷ್ಠಾನಗೊಳಿಸಲಾರಂಭಿಸಿದ್ದಾರೆ.
ಇಂತಹ ಸನ್ನಿವೇಶದಲ್ಲಿ ನಾವು ಹಲವು ಘಟನೆಗಳಾಗುವುದನ್ನು ನಿರೀಕ್ಷಿಸಬಹುದು,
ಅದು ಮುಂದೆ ಹೊಸ ಸಂಘರ್ಷಗಳನ್ನು ಹುಟ್ಟುಹಾಕಬಹುದೆಂದು ಅವರ ಭರವಸೆ.
ಜ಼ೋಯಾಳ ಗುಪ್ತಮಾಹಿತಿ ಎಲ್ಲಿಂದ ಹುಟ್ಟುತ್ತದೆ?
-ಅದನ್ನು ಪತ್ತೆ ಮಾಡಲು ಪ್ರಯತ್ನಿಸುತ್ತಿದ್ದೇನೆ. -ಜ಼ೋಯಾ ತಪ್ಪುದಾರಿಗೆಳೆವ ತರಬೇತಿ ಪಡೆದಿದ್ದಾಳೆ.
ಆ ಸಂಸ್ಥೆಯೊಳಗೆ ಅವಳಿಗೆ ಇನ್ನೂ ಸಂಪರ್ಕಗಳು ಇವೆ.
ಆಕೆ ಓರ್ವ ಕುಖ್ಯಾತಿಯುಳ್ಳ ಸ್ವಾರ್ಥಚಿಂತನೆಯ ಭಟ್ಟಂಗಿ.
ಸುಳ್ಳುಹೇಳದಿರುವಾಗ ಆಕೆಯಲ್ಲಿ ಉತ್ತಮ ಗುಪ್ತಮಾಹಿತಿ ಇರುತ್ತದೆ.
ಸಮಸ್ಯೆಯೆಂದರೆ ಇಂತಹವರು ಸಾಮಾನ್ಯವಾಗಿ ಯಾವತ್ತೂ ಸುಳ್ಳು ಹೇಳುತ್ತಾರೆ.
ಆಕೆ ಸುಳ್ಳು ಹೇಳುತ್ತಿಲ್ಲ. ಆಕೆ ಭೀತಳಾಗಿದ್ದಾಳೆ.
ಈ ಅಸ್ತ್ರ ಎಲ್ಲಿದೆ?
ನಕ್ಷೆ ಹೇಳುತ್ತದೆ ಕ್ರೈಮಿಯಾ, ಆದರೂ ನಿಖರ ಸ್ಥಳ ಇನ್ನೂ ಗೊತ್ತಿಲ್ಲ.
ಸ್ಥಳ ಸಿಕ್ಕರೆ?
ನಿಖರ ಸ್ಥಳ ಸಿಕ್ಕಾಗ,
ಅದನ್ನು ಕಡೆಗಣಿಸುವುದು ನಿರ್ಲಕ್ಷ್ಯವಲ್ಲದಿದ್ದರೆ ಬೇಜವಾಬ್ದಾರಿತನ ಆಗುವುದು.
ಅಂದರೆ?
ದೃಢಪಟ್ಟರೆ, ಅದನ್ನು ನಿಭಾಯಿಸಲು ಎಸ್ಒಜಿ ತಂಡವನ್ನ ತಕ್ಷಣವೇ ಕಳಿಸುವುದನ್ನು ನಿರೀಕ್ಷಿಸುತ್ತೇನೆ.
ಮೊದಲಿಗೆ, ಯುಎಸ್ ಅಧಿಕೃತವಾಗಿ ಕ್ರೈಮಿಯಾದ ಬಳಿ ಸಾರುವಂತಿಲ್ಲ.
ರಷ್ಯಾ ಈಗಾಗಲೇ ನೇಟೋ ಆಕ್ರಮಣವೆಂದು ಅರಚುತ್ತಿದೆ,
ಮತ್ತು ತಪ್ಪು ಮಾಡಲು ನಮಗೆ ಇನಿತೂ ಆಸ್ಪದವಿಲ್ಲ.
ಎರಡನೆಯದಾಗಿ, ನಿನ್ನಲ್ಲೊಂದು ಪ್ರಬಂಧವಿದೆ, ಆದರದು ಸಾಬೀತಾಗಿಲ್ಲ.
ಜ಼ೋಯಾಳ ಸಿಮ್ ಕಾರ್ಡಿನಿಂದ ಏನಾದರೂ ಹೊರಬಂದರೆ ವಿಶ್ಲೇಶಿಸುವುದು, ಇಲ್ಲಾ, ಮುಂದುವರಿಯುವುದು.
ನೋಡಿ ಸಂತೋಷವಾಯಿತು, ಜೇಮ್ಸ್.
ಎಲಿಜ಼ಬೆತ್ ಇನ್ನೂ ರಾಜಿಯಾಗಿಲ್ಲ ಎನ್ನುವುದನ್ನು ನೋಡುತ್ತಿದ್ದೇನೆ.
ಅದು ಅವಳ ದಿನದ ನೆಚ್ಚಿನ ಭಾಗ ಅನ್ನಿಸಲಾರಂಭಿಸಿದೆ.
ಅವಳೊಂದಿಗೆ ಜಾಗ್ರತೆಯಿಂದಿರು.
ಆಕೆ ನಯವಾಗಿದ್ದಾಳೆ, ಆದರೆ ತನ್ನ ಚಾಕು ಮೊನಚಾಗಿರಿಸುತ್ತಾಳೆ.
ಪ್ರಾಗ್ ಅರಮನೆ ಪ್ರಾಗ್, ಜ಼ೆಕ್ ಗಣರಾಜ್ಯ
ನಾವೆಲ್ಲ ಇಲ್ಲಿ ಮಿತ್ರರಾಗಿರುವವರೆಗೆ,
ನೇಟೋ ಕುರಿತು ನಿಮ್ಮ ಉದ್ದೇಶದ ಬಗ್ಗೆ
ಮತ್ತು ನಿಮ್ಮ ದೇಶವನ್ನು ತಮ್ಮ ಕ್ಷಿಪಣಿಯ ಉಡ್ಡಯನ ಕೇಂದ್ರವಾಗಿ
ಅವರು ಬಳಸುವ ಬಯಕೆಯ ಬಗ್ಗೆ ತಿಳಿಯಬಯಸುತ್ತೇನೆ.
ನೇಟೋ ನಮ್ಮ ಜ಼ೆಕ್ ನೆಲೆಯನ್ನು ನೆಲದಿಂದ ಆಗಸಕ್ಕೆ ಹಾರುವ ಕ್ಷಿಪಣಿಯಿಂದ
ಸಜ್ಜುಗೊಳಿಸಲು ಸಿದ್ಧವಿದೆ ಎನ್ನುವುದು ನಿಜ.
ಈ ಕೊಡುಗೆಯನ್ನು ನಾನು ಪರಿಗಣಿಸುತ್ತಿದ್ದೇನೆ.
ಸಚಿವರು ಮತ್ತು ಅವರ ಸರಕಾರ
ಉಕ್ರೇನಿನೊಳಗೆ ಆಕ್ರಮಣ ನಿಲ್ಲಿಸಲು ಒಪ್ಪಿದಲ್ಲಿ
ಆ ಕೊಡುಗೆಯನ್ನು ನಾನು ನಿರಾಕರಿಸುವೆ ಅಥವಾ ಮುಂದೂಡುವೆ.
ಕೆಲವೇ ಕ್ಷಿಪಣಿಗಳು ಮಾಡುವುದಕ್ಕಿಂತ ಹೆಚ್ಚು ಒಂದು ಪ್ರದೇಶವನ್ನು ಅಸ್ಥಿರಗೊಳಿಸುವ ಆಕ್ರಮಣಗಳು,
ಮತ್ತು ಜ಼ೆಕ್ ಜನತೆಗೆ ನೇಟೋ ರಕ್ಷಣೆ ಬೇಕೆನ್ನುವಂತೆ ಮಾಡುವಂತಹುದು.
ನಮಗೆ ತುಸು ಸಮಯ ಬೇಕು.
ಖಂಡಿತ.
ಸಾರ್ವಜನಿಕವಾಗಿ ಮಾಡಿರುವ ಒಂದು ಕೆಚ್ಚೆದೆಯ ಕೊಡುಗೆ ಮತ್ತು ಕೇಳ್ಕೆ.
ನಿಜಕ್ಕೂ ಒಂದು ಹೊಂಚುದಾಳಿ.
ನನಗೆ ಅರ್ಥವಾದಂತೆ, ಈ ದಿನ ಚರ್ಚೆಗಾಗಿ ಇತ್ತು.
ನಾಳಿನ ಕಾಲ್ಚೆಂಡಾಟ ಚಿತ್ರಪಟಕ್ಕಾಗಿ ಇತ್ತು.
ಇಲ್ಲಿ ಪತ್ರಕರ್ತರಿರುತ್ತಾರೆಂದು ನನಗೆ ಮೊದಲೇ ತಿಳಿಸಿರಬೇಕಿತ್ತು.
ನೀವು ಕೂತು ಕೆಮರಾದೆಡೆಗೆ ನಕ್ಕಿದ್ದರೆ ಸಾಕಿತ್ತು. ಹಾಗೆ ಮಾಡದಿರುವುದನ್ನು ಆಯ್ಕೆ ಮಾಡಿದಿರಿ.
ಎಚ್ಚರಿಕೆಯಿಂದ ಅಡಿಯಿಡಿ, ಮ್ಯಾಡಂ ಆಧ್ಯಕ್ಷರೇ.
ಹಾಗಾದರೆ, ಅದಕ್ಕೆ ಎಷ್ಟು ಸಮಯ ಕೊಡುತ್ತೀರಿ?
ನಾನು ಅವನ ಬಗ್ಗೆ ಭರವಸೆ ಕಳೆದುಕೊಂಡು ಸಮಯವಾಯಿತು.
ಅದು ಅವನ ನಷ್ಟ.
ನಾನವನನ್ನು ಚಕಿತಗೊಳಿಸಲಿದ್ದೆ. ನಾನು ರಷ್ಯಾ ಪಂದ್ಯಾಟಕ್ಕೆ ಟಿಕೆಟ್ ಕೊಂಡಿದ್ದೇನೆ.
ನಿನ್ನ ಜೊತೆ ಹೋಗಲು ಯಾರಾದರೂ ಬೇಕು ಅನ್ನುವಂತಿದೆ.
-ಒಂದು ಬೇಕೆ? -ಇಲ್ಲವೇ ಇಲ್ಲ, ಮಿತ್ರ.
-ಹೊಸ ಕವಾಟ, ಹೊಸ ನಿಯಮಗಳು. -ನಿಯಮಗಳು. ಅದಕ್ಕಾ ಚೆನ್ನಾಗಿ ಕಾಣ್ತಿರೋದು ನೀನು?
ಸರಿಯಾಗಿ ಹೇಳಿದೆ. ಮದ್ಯ, ಬ್ರೆಡ್, ಹಾಲು, ಬಿಟ್ಟೆ. ಧ್ಯಾನವನ್ನೂ ಆರಂಭಿಸಿದೆ.
ಅದು ಹೇಗೆ ಕೆಲಸ ಮಾಡುತ್ತದೆ? ನೀನು ಕಳೆದುಕೊಳ್ಳುವ ಪ್ರತಿ ಪೌಂಡಿಗೆ ಒಂದು ನೆರೆಕೂದಲು ಇರುತ್ತೆಯೇ?
-ಹಾಳಾಗಿ ಹೋಗು. -ಧ್ಯಾನ ಕೆಲಸ ಮಾಡುತ್ತಿದೆ.
ನನಗೊಂದು ಕೊಡು.
ಹಾಳಾಗ್ಲಿ.
ಆಕೆ ನಮ್ಮೊಂದಿಗೆ ಆಟವಾಡುತ್ತಿರುವ ಸಾಧ್ಯತೆ ಇದೆ.
ಜ಼ೋಯ? ಇಲ್ಲ. ಅಷ್ಟೆಲ್ಲ ತೊಂದರೆ ಏಕೆ ತಗೋಬೇಕು?
ಏಜೆನ್ಸಿಗೆ ಮುಜುಗರ ತರುವುದು. ನಮ್ಮ ಸಂಪನ್ಮೂಲ ಖಾಲಿ ಮಾಡುವುದು, ಮರೀಚಿಕೆಯ ಹಿಂದೆ ಕಳಿಸುವುದು.
ಅಥವಾ ನಾನು ಸರಿ, ಮತ್ತು ಅವರು ಹೊಸ ಅಸ್ತ್ರ ನಿರ್ಮಿಸುತ್ತಿದ್ದರೆ,
ಅದು ಆ ಅಪಾಯವನ್ನು ಸಮರ್ಥಿಸುತ್ತದೆ, ಅಲ್ಲವೇ?
ಪ್ರಕರಣದ ಅಧಿಕಾರಿಯಾಗಿ ನೀನು ಕ್ಷೇತ್ರಕಾರ್ಯ ನಿರ್ವಹಿಸುವುದು ಖುಷಿ ಕೊಡುತ್ತಿದೆ.
ಇಲ್ಲ. ನಾನು ಈ ಹೊಸ ಗ್ರಿಯರನ್ನು ಒಪ್ಪಿಕೊಳ್ಳಲಾರೆ, ಸರಿಯೇ?
ನಿನ್ನ ಸುತ್ತ ನೋಡು, ಕಣ್ಣು ಹೊಡ್ಕೊಳ್ಳೋಕೆ ಶುರುವಾಗುತ್ತೆ.
-ನಿನಗೆ ಕ್ಷೇತ್ರ ಕಾರ್ಯ ಬೇಕೇಬೇಕು. -ಇಲ್ಲ.
ಆ ದಿನಗಳು ಮುಗಿದವು.
ನಾನು ಸ್ವಲ್ಪ ಸಮಯ ದೃಷ್ಟಿಗೆ ಬೀಳದಿರುತ್ತೇನೆ.
-ಹೌದು. -ಉತ್ತಮ ಮತ್ತು ಸುಲಭ.
ನನ್ನ ಕಛೇರಿಯಲ್ಲಿ ಬೆಚ್ಚಗೆ, ಒಳಗೆ ಮತ್ತು ಹೊರಗೆ ಮತ್ತು ನಿವೃತ್ತಿ.
ಎಲ್ಲ ಬುದ್ದಿಮತ್ತೆಯೂ ನೆನಪಿನಿಂದ ಬರುತ್ತದೆ.
ನೀನು ಈಗಷ್ಟೇ ಆಶ್ಲಸನ ಮಾತುಗಳನ್ನು ಹೇಳಿದೆಯಾ?
ಏಕೆಂದರೆ, ನಾನೀಗ ನಿನ್ನಲ್ಲಿ ಅತ್ಯಂತ ಪ್ರಾಮಾಣಿಕವಾಗಿರಲಿದ್ದೇನೆ.
ಆಹಾರ ಕ್ರಮ ಪಾಲಿಸುವುದು, ಧ್ಯಾನದ ಬಗ್ಗೆ ನನಗೆ ಸಮಸ್ಯೆಯಿಲ್ಲ.
ನೀನು ತತ್ತ್ವಶಾಸ್ತ್ರ ಹೇಳುತ್ತಿದ್ದೀಯೆಂದಾದರೆ, ನಾನು ಚಿಂತಿಸಬೇಕು.
ಇಲ್ಲ, ನೀನು ನೀರಿನೊಂದಿಗೆ ಶುಭಹಾರೈಸಲಾಗದು.
ಸೆವಸ್ಟೋಪೋಲ್ ಕಪ್ಪು ಸಮುದ್ರ
ಕೇಂದ್ರ ಗುಪ್ತಚರ ಇಲಾಖೆ ಲಾಂಗ್ಲೇ, ವರ್ಜಿನಿಯಾ
ನಿರ್ದೇಶಕ ಮಿಲ್ಲರ್, ರೋಮ್ ಕೇಂದ್ರದ ಮುಖ್ಯಸ್ಥೆ ಲೈನಿನಲ್ಲಿದ್ದಾರೆ, ತುರ್ತು ಎನ್ನುತ್ತಿದ್ದಾರೆ.
ನೀವು ನನ್ನನ್ನು ಕ್ಷಮಿಸಬೇಕು.
ಎನ್ಎಸ್ಎ ಸಭೆಯಿಂದ ಹೊರಗೆಳೆದೆ,
ಎಲಿಜ಼ಬೆತ್, ಇದು ಮುಖ್ಯವಾದರೆ ಸರಿ.
ನಾವು ಅಣ್ವಸ್ತ್ರದ ಬಗ್ಗೆ ಮಾತನಾಡುತ್ತಿದ್ದೇವೆ. ಇದು ಅರ್ಹವಾಗೋದು--
ನಾನು ಆ ವರದಿ ಓದಿದ್ದೇನೆ. ಅದು ಮುಚ್ಚಿದೆ.
ಕೊನೆವರೆಗೆ ಕೇಳು. ಜ್ಯಾಕ್.
ಶೀತಲ ಸಾಗಾಣಿಕೆಗಾಗಿ ನಿರ್ಮಾಣವಾದ ಸರಕು ಹಡಗೊಂದು
ನಿನ್ನೆ ಕ್ರೈಮಿಯಾದ ಬಂದರಿನಿಂದ ಹೊರಟಿದೆ ಎನ್ನುವ ಗುಪ್ತಮಾಹಿತಿ ನಮಗೆ ಸಿಕ್ಕಿದೆ.
ಅದರೊಳಗೆ ಅಣು ಸಾಮಗ್ರಿಯಿದೆ ಎಂದು ನಾವು ನಂಬಿದ್ದೇವೆ,
ಆದರೆ ದೃಢೀಕರಿಸಲು ನಾವು ಹಡಗನ್ನೇರಬೇಕಾಗುತ್ತದೆ.
ಜ಼ೋಯಾ ಇವನೋವಾಳಿಂದ ಪಡೆದ ಮಾಹಿತಿಯ ಆಧಾರದಲ್ಲೇ?
ಹೌದು.
ಮಾಜಿ ಎಸ್ವಿಆರ್ ಏಜೆಂಟುಗಳು ಹಲವೊಮ್ಮೆ ನ್ಯಾಯಯುತವಾಗಿರುವುದಿಲ್ಲ. ತಿರುಳಿಲ್ಲದಂತಿದೆ.
ನನ್ನ ಸಂಶೋಧನೆಯಲ್ಲಿ, ಆಕೆ ಒದಗಿಸಿರುವುದೆಲ್ಲವೂ ನಿಜವಾದದ್ದು.
ಸಾಗರದಲ್ಲಿ ಕಾನೂನು ಇಲ್ಲ ಮತ್ತು ರಷ್ಯನ್ನರಿಗೆ ಅದು ಗೊತ್ತು.
ಒಂದು ವೇಳೆ ಅವರು ಅಣ್ವಸ್ತ್ರವನ್ನು ಸಾಗಿಸುತ್ತಿದ್ದರೆ,
ಸರಕು ಹಡಗು ಅದಕ್ಕೆ ಸೂಕ್ತವಾದ ಮಾರ್ಗ.
ಇದು ಹೊಸ ಯೋಚನೆಯೇನಲ್ಲ.
ಆಧುನಿಕ ಅಸ್ತ್ರ ಸಾಗಾಟವಾಗುತ್ತಿರುವುದು
ಗೊತ್ತಿದ್ದೂ ನಾವು ತಡೆಯದಿದ್ದರೆ ಇತಿಹಾಸ ನಮ್ಮನ್ನು ಹೇಗೆ ನೋಡಬಹುದು?
ನಾಲ್ಕು-ಜನರ ತಂಡವನ್ನು ಬಳಸಿ. ಎಸ್ಒಜಿ, ಛದ್ಮವೇಶ, ವಿಚಕ್ಷಣೆ ಮಾತ್ರ.
-ಏನಾದರೂ ಸಿಕ್ಕರೆ, ಜೆಎಸ್ಒಸಿ ವಹಿಸಿಕೊಳ್ಳುತ್ತೆ. -ಸರಿ, ಸರ್.
ನೋಡು, ದೃಢಪಡಿಸು, ಮತ್ತು ಅಲ್ಲಿಂದ ಹೊರಹೋಗು, ಜ್ಯಾಕ್.
ಸಂಕೇತ ಇಲ್ಲ
ನೀನು ಹೋಗುವಂತಿದೆ.
ಯುಎಸ್ಎಸ್ ರೂಸ್ವೆಲ್ಟ್ ಕಪ್ಪು ಸಮುದ್ರ
ಡಾ. ರಾಯನ್, ಹಡಗಿಗೆ ಸ್ವಾಗತ.
ಹತ್ತಿಸಿಕೊಂಡಿದ್ದಕ್ಕೆ ಧನ್ಯವಾದ.
ಈ ಕಾರ್ಯಾಚರಣೆ ನನಗೆಂತಹ ಕಿರಿಕಿರಿ ಎನ್ನುವುದನ್ನೂ ನೀನು ಗೌರವಿಸುವೆಯಾ?
ಹೌದು, ಸರ್. ಗೌರವಿಸುತ್ತೇನೆ.
ಹಾಗಾದರೆ, ನಾವಿಬ್ಬರೂ ಸರಿಹೊಂದುತ್ತೇವೆ.
ಉಡ್ಡಯನ ಸರಿಯಾಗಿ 20:00 ಕ್ಕೆ. ನೀನು ಹೊರಟ ನಂತರ ನಮ್ಮ ಜೊತೆ ಯಾವುದೇ ಸಂಪರ್ಕವಿರೋಲ್ಲ.
ಅರ್ಥವಾಯ್ತು.
ನೀನು ನಿಶ್ಯಬ್ದವಾಗಿದ್ದರೆ ಎಲ್ಲವೂ ನಿಶ್ಯಬ್ದವಾಗಿರುತ್ತೆ.
ಯಾವ ಎಲ್ಲವೂ?
ಅದು ಚೆನ್ನಾಗಿದೆ. ನಿನ್ನಲ್ಲಿ ಮೆದುಳಿದೆ ಎಂದು ಗ್ರಿಯರ್ ಹೇಳಿದ್ದ.
ಅವರಿಗೆ ಕಾಳಜಿಯಿದೆಯೆಂದು ನನಗೆ ತಿಳಿದಿರಲಿಲ್ಲ.
ನಿನ್ನ ಪ್ರವೃತ್ತಿ ಅವನನ್ನು ಸಮಸ್ಯೆಗೆ ಸಿಕ್ಕಿಸಿತೆಂದೂ ಅವನು ಹೇಳಿದ.
ಈ ಕಾರ್ಯಾಚರಣೆ ಅಂತಹುದರ ಮೇಲೆ ನಿಂತಿದೆಯೇ?
ಹಾಗೆಯೇ ಅಂದುಕೊಳ್ಳಿ.
ಶುಭವಾಗಲಿ, ಡಾಕ್.
ಆಗಸ ತಂಡ ಕಾಯುತ್ತಿದೆ, ಮುಂದೆ ಹಿಂದೆ.
ಆಗಸ ತಂಡ ಕಾಯುತ್ತಿದೆ, ಮುಂದೆ ಸ್ಟಾರ್ಬೋರ್ಡ್.
-ಹೇ. ಮೆಕೌಲಿಫ಼್. -ರಾಯನ್.
ಶುಚಿಯಾಗಿದ್ದೀಯಾ? ಗುರುತುಚೀಟಿ ಇಲ್ಲ? ಪದಕಗಳು ಇಲ್ಲ?
-ಇಲ್ಲ, ಚೆನ್ನಾಗಿದ್ದೇನೆ. -ಆರಂಭ ಮಾಡೋಣ!
ನನ್ನ ಕಣ್ಣುಗಳು ಸಚಿವರು ಮತ್ತವರ ಪರಿವಾರದ ಮೇಲಿವೆ.
ಪೊಪೋವ್ ಇನ್ನೂ ಹೊಟೆಲಿನಲ್ಲಿದ್ದಾರೆ, ಆದರೆ ಅವರ ವಿಮಾನ ಹಾವೆಲ್ ಏರ್ಪೋರ್ಟಲ್ಲಿ ತಯಾರಿದೆ.
ಅವರು ಹೊರಟುಹೋಗುತ್ತಿರುವಂತಿದೆ.
ನಾನವರನ್ನು ಸಿಲುಕಿಹಾಕಿಸಿದೆ.
ಅವರು ಕಡೆಗಣಿಸಲಾಗದ ಒಂದು ಕೊಡುಗೆಯನ್ನು ಸಾರ್ವಜನಿಕವಾಗಿ ನೀಡಿದೆ.
ಮತ್ತು ಹೊರಟುಹೋಗಲು ಬಿಟ್ಟಿರಿ.
ನಮ್ಮ ಸಂಪೂರ್ಣ ಶಕ್ತಿಯ ಪೂರೈಕೆಯ ಕೀಲಿ ಅವರ ಕೈಲಿದೆ.
ಕೀಲಿ ತಿರುಗಿಸಿದರೆ,
ಜ಼ೆಕ್ ಗಣರಾಜ್ಯವು ಸಂಪೂರ್ಣ ನಿಲುಗಡೆಗೆ ಬರುತ್ತದೆ.
ಸಚಿವರ ಹೊಟೆಲಿಗೆ ನಾನು ಒಂದು ವೋಡ್ಕಾ ಬಾಟಲಿಯನ್ನು ಕಳುಹಿಸಬೇಕು.
ಅದರ ಬ್ರ್ಯಾಂಡ್ ಹೆಸರು ಸೊಯುಜ಼್ನಿಕ್ ಎಂದು ಖಚಿತಪಡಿಸಿ.
ರಷ್ಯನ್ ಭಾಷೆಯಲ್ಲಿ ಅದರರ್ಥ 'ಮಿತ್ರ'.
ಕಪ್ಪು ಸಮುದ್ರ
ಹೋಗು.
ಖಾಲಿ ಮಾಡಿ!
-ಎರಡು ಅಂಕಿಗಳಿಗಾಗಿ ನೋಡುತ್ತಿದ್ದೇವೆ, 6ಬಿ. -6ಬಿ.
ಸಿಕ್ಕಿತು.
ಖಾಲಿಯಿದೆ.
-ಗುಂಡು ಹಾರಿಸ್ಬೇಡಿ! ಗುಂಡು ಹಾರಿಸಬೇಡಿ! -ದೇವರೇ...
-ಅವನನ್ನು ಮೇಲೇಳಿಸಿ. -ಗುಂಡು ಹಾರಿಸಬೇಡಿ.
ನನಗವನು ಸಿಕ್ಕಿದ.
-ನೀವು ಅಮೇರಿಕನ್ನರೇ? -ನನ್ನ ಮಾತು ಕೇಳು!
-ಯಾರು ನೀನು? -ಯೂರಿ ಬಾಶ್ಕಿನ್. ಯುಎಸ್ ಆಶ್ರಯ ಬೇಕು.
-ಡಬ್ಬಿಯೊಳಗೆ ಏನು ಮಾಡುತ್ತಿದ್ದೆ? -ನಾನೊಬ್ಬ ವಿಜ್ಞಾನಿ. ನಾನು ರಷ್ಯಾ ಬಿಡಬೇಕಾಯ್ತು.
-ವಿಜ್ಞಾನಿಯೇ? -ಹೌದು.
-ನಾವು ಹೊರಡಬೇಕು. -ಸೊಕೊಲ್?
-ಸೊಕೊಲ್, ಹೌದು, ಅದರ ನಿರ್ಮಾಣದಲ್ಲಿ ನೆರವಾದೆ. -ನಾವು ಹೊರಡಬೇಕು.
ಅಮೇರಿಕನ್ನರು ನನ್ನನ್ನು ಎತ್ತಿಕೊಳ್ಳುತ್ತಾರೆಂದು ನನಗೆ ಹೇಳಲಾಗಿತ್ತು!
-ನಾವು ಈಗಲೇ ಹೊರಡಬೇಕಿದೆ! -ಹೋಗು. ಅವನನ್ನು ನಾನು ಹಿಡಿದುಕೊಂಡಿದ್ದೇನೆ.
ಹೊರಡಿ.
ಸರಿಯಿರಿ!
ನಡೆಯಿರಿ, ಹೋಗೋಣ!
ಕೊನೆಯ ವ್ಯಕ್ತಿ.
ಮುಂದೆ ಸರಿ.
ಅವನ ಪತ್ತೆ ಮಾಡಿದೆ.
ಜ್ಯಾಕ್, ಪೊಟ್ಟಣ ಒಳಗಿತ್ತೇ?
ಅಣ್ವಸ್ತ್ರ ಇಲ್ಲ.
-ಪೊಟ್ಟಣ ಒಬ್ಬ ವ್ಯಕ್ತಿಯಾಗಿದ್ದ. -ಒಂದು ಏನು?
ಅವನ ಹೆಸರು ಯೂರಿ ಬಾಶ್ಕಿನ್,
ಪ್ರಸ್ತುತ ಸೊಕೊಲ್ ಯೋಜನೆಯಲ್ಲಿರುವ ಒಬ್ಬ ರಷ್ಯನ್ ವಿಜ್ಞಾನಿ.
ಅಸ್ತ್ರವಿರುವುದನ್ನು ಆತ ದೃಢಪಡಿಸಿದ.
-ಆತ ಸ್ಥಾನ ಹೇಳುತ್ತಿದ್ದಾನೆಯೇ? -ಇಲ್ಲ.
ಹಡಗು ಗ್ರೀಸ್ ಸೇರುವ ಮೊದಲು
ಅಮೇರಿಕನ್ನರು ಅವನನ್ನು ಕರೆದುಕೊಳ್ಳುತ್ತಾರೆ ಎಂದವನಿಗೆ ಹೇಳಲಾಗಿತ್ತು.
ಇದು ನಮಗೆ ಸಿಕ್ಕಿದ ಗುಪ್ತಚರ ಮಾಹಿತಿಯ ದೃಢೀಕರಣ. ಅವನನ್ಯಾರೋ ಒಂದು ಕಾರಣಕ್ಕೆ ಕಳುಹಿಸಿದ್ದಾರೆ.
ಈಗ ನಿನ್ನ ಎಸ್ಆರ್ ಕಾರ್ಯಾಚರಣೆ ಒಂದು ರಷ್ಯನ್ ಸೊತ್ತನ್ನು ಹೊರತರೋದು.
ನಮಗದಕ್ಕೆ ಒಪ್ಪಿಗೆ ಸಿಗುವುದು ಸಾಧ್ಯವೇ ಇಲ್ಲ.
ಇದನ್ನು ಮಿಲ್ಲರಿಗೆ ತಿಳಿಸಿದರೆ, ಅದನ್ನು ದೊಡ್ಡ ವಿಷಯ ಮಾಡುತ್ತಾನೆ ಅಥವಾ ಕಾದು ನೋಡ್ತಾನೆ.
ಹೇಗಿದ್ದರೂ, ಈ ಸೊತ್ತು ಕಾಣೆಯಾಗುತ್ತದೆ ಮತ್ತು ದಾರಿ ಕೊನೆಗೊಳ್ಳುತ್ತದೆ.
ಗ್ರೀಸಿನ ತೀರದಲ್ಲಿ ಇಳಿಯುವುದಕ್ಕೆ ನಾವು ನಿರ್ದೇಶಾಂಕಗಳನ್ನ ಕಳಿಸುತ್ತೇವೆ.
ನಿಮ್ಮನ್ನು ಸುರಕ್ಷಿತ ತಾಣಕ್ಕೆ ಒಯ್ಯುವುದಕ್ಕೆ ವಾಹನ ಕಾಯುತ್ತಿರುತ್ತದೆ.
ಜ್ಯಾಕ್, ಇದನ್ನು ಕಾರ್ಯಾಚರಣೆಯ ನಿಯಮಗಳ ಪ್ರಕಾರ ಮಾಡು.
ಅಣುಭೌತವಿಜ್ಞಾನದಲ್ಲಿ 2 ಪಿಎಚ್ಡಿಗಳು,
ರಷ್ಯನ್ ಶಕ್ತಿ ಸಮುಚ್ಛಯದಲ್ಲಿ ಓರ್ವ ಮುಂಚೂಣಿಯ ಸಂಶೋಧಕ,
ನಂತರ ಅವನನ್ನು ಕರ್ನಲ್ ಮಾಡಿದರು.
ಕಪ್ಪು ಪೆಟ್ಟಿಗೆ ಅಣ್ವಸ್ತ್ರ ಕಾರ್ಯಕ್ರಮದಲ್ಲಿ ಕೆಲಸ ಮಾಡಲು
ಅವನನ್ನು ಪ್ರಾಥಮಿಕ ಶಾಲೆಯಿಂದಲೇ ತರಬೇತು ಮಾಡಿದ್ದಾರೆ.
ಅನುಮತಿ ಕೇಳುವುದರ ಬದಲು ಕ್ಷಮೆ ಕೋರಿದರೆ ಉತ್ತಮ.
-ನೀನು ಅಪಾಯದಲ್ಲಿಲ್ಲ. -ಬಿಡ್ತು, ಅನ್ನು.
ಜ್ಯಾಕ್ ಸುಡುವ ವಸ್ತುವಿನಂತಹ ಸ್ಥಳದ ಬಳಿ ಬೆಂಕಿ ಒಯ್ಯುತ್ತಿದ್ದಾನೆ.
-ಅವನದಕ್ಕೆ ಸರಿಯಾದ ವ್ಯಕ್ತಿಯೇ ಎಂದು ನೋಡಬೇಕಿದೆ. -ಅವನದಕ್ಕೆ ಸೂಕ್ತ ವ್ಯಕ್ತಿ.
ನೀವಿಬ್ಬರೂ ಹತ್ತಿರವಿದ್ದೀರಿ, ಜೊತೆಯಾಗಿ ಅನುಭವಿಸಿದ್ದೀರಿ.
ಹೌದೇ?
ಅವನ ವರ್ಗಾವಣೆಯ ಆದೇಶದಲ್ಲಿ, ನಿನ್ನನ್ನು ಉಲ್ಲೇಖಿತನಾಗಿ ಪಟ್ಟಿಮಾಡಿಲ್ಲ. ಯಾಕೆ?
ನಿಕಟವಾಗಿ ಕೆಲಸ ಮಾಡುವ ಎರಡು ಪ್ರಮುಖ ಕಾರ್ಯಾಚರಣೆಗಳು, ಅವನ ಹಿರಿಯ ಅಧಿಕಾರಿ.
ವಿಚಿತ್ರ ಅನಿಸುತ್ತಿದೆ.
ನಾನು ಅವನ ಹಿರಿಯ ಅಧಿಕಾರಿಯಾಗಿರುವುದು ಅವನಿಗೆ ಹಿತವಿಲ್ಲ.
ಅವನಿಗೇನೋ ಜಾಡು ಸಿಕ್ಕಿದೆಯೆನ್ನುವ ವಾಸ್ತವ ಬದಲಿಸಲಾಗದು.
ನಿನಗದು ಗೊತ್ತಿದೆ.
ಹಾಗಿದ್ದರೆ ಚೆನ್ನ.
ಲೆಗ್ರೆನ, ಗ್ರೀಸ್
-ಸವಾರಿಗೆ ಧನ್ಯವಾದ. -ಸಂತೋಷಕೂಟಕ್ಕೆ ಧನ್ಯವಾದ.
ಬೇಕಾದಾಗ ಕರೆ ಮಾಡು.
ನಾನು ಮಾಡಲೂಬಹುದು.
-ಈ ವ್ಯಕ್ತಿಗಳು, ಅವರು ನಿಮ್ಮ ಜನರೇ? -ಹೌದು, ಶಾಂತನಾಗು.
-ಎಲಯಾಸ್. -ಜ್ಯಾಕ್.
ನಡಿ, ಹೋಗೋಣ.
ನಿಲ್ಲು.
ನಿನಗೇನು ಗೊತ್ತಿದೆಯೆಂದು ನನಗೆ ಗೊತ್ತಾಗಬೇಕು.
ನೀನು ಜೀವಬೆದರಿಕೆ ಅನುಭವಿಸುತ್ತಿದ್ದೀ ಎಂದೆ. ಯಾಕೆ?
ನಾನು ಅತಿಯಾಗಿ ಪ್ರಶ್ನೆಗಳನ್ನು ಕೇಳುತ್ತೇನೆ.
ನೀನು ಎಷ್ಟು ಸಮಯ ಸೊಕೊಲ್ ಮೇಲೆ ಕೆಲಸ ಮಾಡುತ್ತಿದ್ದೀಯಾ?
ನಾಲ್ಕು ವರ್ಷಗಳು.
ಸಮೃದ್ಧಗೊಳಿಸುವ ಸೌಕರ್ಯ ರಚಿಸುತ್ತಿದ್ದೇವೆ ಎಂದು ನನಗೆ ಹೇಳಲಾಗಿತ್ತು.
ಆದರೆ, ಆಗ ನನ್ನ ಕರ್ತವ್ಯ, ಗಮನ ಬದಲಾಯಿತು.
-ಅದನ್ನವರು ಹೇಗೆ ಬಳಸಲಿದ್ದಾರೆಂದು ಗೊತ್ತೇ? -ಇಲ್ಲ, ನನ್ನ ಕೆಲಸ ಪೇಲೋಡ್ ಮಾತ್ರವಾಗಿತ್ತು.
ಸೊಕೊಲ್ ಅಧಿಕ ಇಳುವರಿಯದಲ್ಲ. ಅದು ಸಣ್ಣದು, ಕೇವಲ ಮೂರು ಮೆಗಾಟನ್.
ಓ ದೇವರೇ.
ಅದು ರೇಡಾರಿಗೆ ಕಾಣುವುದಿಲ್ಲವೇ?
ಯೂರಿ, ಅದು ಅದೃಶ್ಯವೇ?
ತಂಡದ ಒಂದು ಭಾಗ ಪ್ರತಿಫಲನ, ಹೊರಸೂಸುವಿಕೆ ಮತ್ತು ಅತಿಕೆಂಪಿನ ಮೇಲೆ ಕೆಲಸ ಮಾಡುತ್ತಿತ್ತು.
ನೀನು ಅತಿಯಾಗಿ ಪ್ರಶ್ನೆ ಕೇಳುತ್ತಿದ್ದೆಯೆಂದೆ. ಯಾವ ರೀತಿಯದು?
ರಷ್ಯನ್ ಯುದ್ಧ ಯೋಜನೆ, ಸೆಮ್ ಡ್ನೇ ದೋ ರೆಕಿ ರಯ್ನ್ ಪರಿಚಯ ನಿನಗಿದೆಯೇ?
ಹೌದು, ಏಳು ದಿನಗಳು.
ಆ ರೀತಿಯವು.
ನಿನಗರ್ಥವಾಗದು. ಅವರಿಗೆ ಅದಕ್ಕಿಂತ ಹೆಚ್ಚಿನದು ಬೇಕು.
ನನಗೆ ಆಶ್ರಯ ಸಿಗುವವರೆಗೆ ಮಾತಿಲ್ಲ.
ಹೋಗೋಣ.
ನೆಲಕ್ಕೆ ಬಗ್ಗಿ!
ಯೂರಿ, ಮುಂದೆ ಸರಿ!
ಸಿದ್ಧವೇ?
ನಡಿ!
ಹೋಗು, ಹೋಗು, ಹೋಗು!
ನನ್ನೊಂದಿಗೆ ಬಿಗಿಯಾಗಿ.
ನಡಿ!
ಓಡು!
ಒಳಗೆ ಬಾ, ಒಳಗೆ ಬಾ!
-ನೀನು ಎಲ್ಲಿದ್ದೀ? -ಅವರೆಲ್ಲರೂ ಮೃತರಾಗಿದ್ದಾರೆ!
ಸಂಪೂರ್ಣ ತಂಡ.
ನಾನು ಎಲ್ಲಿಗೆ ಹೋಗುತ್ತಿದ್ದೇನೆ?
ನೀನು ಅಥೆನ್ಸಿನ 524 ಜ಼ಿನೋಸೋನ್ ರಸ್ತೆಗೆ ಹೋಗಬಲ್ಲೆಯಾ?
ಅಲ್ಲಿಗೆ ಹೋಗು ಮತ್ತು ನಾವು ಮಾತನಾಡೋಣ.
ಭದ್ರ.
ಎಚ್ಚರ!
ಪ್ರಾಗ್ ಅರಮನೆ ಪ್ರಾಗ್, ಜ಼ೆಕ್ ಗಣರಾಜ್ಯ
ವೋಡ್ಕಾಕ್ಕಾಗಿ ಧನ್ಯವಾದ, ಒಂದು ಸೊಗಸಾದ ಆಯ್ಕೆ.
-ಒಂದು ರೀತಿಯ ಕ್ಷಮಾಯಾಚನೆಯೂ ಕೂಡ. -ಒಂದು ರೀತಿಯ ಕದನವಿರಾಮ.
ಅದು ಎಷ್ಟು ಸಮಯ ಉಳಿಯುತ್ತದೆ ನೋಡೋಣ.
ಆಟ ನಮ್ಮ ನಡುವಿನ ಶತ್ರುತ್ವವನ್ನು ಮತ್ತೆ ಎಬ್ಬಿಸಬಹುದು.
ಜ಼ೆಕ್ ಮತ್ತು ರಷ್ಯನ್ನರು ತಮ್ಮ ತಂಡಗಳನ್ನು ಪ್ರೀತಿಸುವಷ್ಟೇ ತಮ್ಮ ದೇಶಗಳನ್ನು ಪ್ರೀತಿಸ್ತಾರೆ.
ಬಹುಶಃ ಅದಕ್ಕೇ ನಾವು ಚರ್ಚೆ ಮಾಡುತ್ತಿರುವುದೇನೋ.
ನೀವು ಸೋತಾಗ ಬೆಲೆ ತೆರುತ್ತೀರಿ ಅನ್ನುವುದನ್ನು ನಾನು ಖಚಿತಪಡಿಸಬೇಕಿದೆ.
ನಾನು ನಿಮ್ಮ ಆಶಾವಾದವನ್ನು ಮೆಚ್ಚುತ್ತೇನೆ, ಆದರೆ ದುಡ್ಡು ನನ್ನದಾಗಲಿದೆ.
ಶುಭವಾಗಲಿ.
ಅದು ವಿಐಪಿ ನಿಲುಗಡೆ, ಇಲ್ಲೇ.
ಅತ್ಯುತ್ತಮ ನಿಲುಗಡೆಯ ತಾಣ.
-ನೀನು ಇಲ್ಲಿಂದ ಆಟಗಾರರ ಸುರಂಗವನ್ನು ಕಾಣಬಹುದು. -ನನಗೆ ಗೊತ್ತು.
-ನೀನು ತಯಾರಿದ್ದೀಯೇ? -ಹೌದು.
ಒಂದು ಸಣ್ಣ ದೇಶಕ್ಕೆ, ನಿಮ್ಮಲ್ಲಿ ಒಂದು ಶ್ರೇಷ್ಠ ತಂಡ ಮತ್ತು ರೋಷಾವಿಷ್ಟ ಬೆಂಬಲಿಗರಿದ್ದಾರೆ.
ಎರಡು ಬೃಹತ್ ಶಕ್ತಿಗಳ ನಡುವೆ ಸಿಲುಕಿದಂತಹ ಒಂದು ಸಣ್ಣ, ಹೆಮ್ಮೆಯ ದೇಶವಾಗಿರುವುದು
ನಮ್ಮ ಗಣರಾಜ್ಯದ ವಿಧಿ.
ಹೌದು, ಅಮೇರಿಕನ್ನರು.
ನಿಮಗೆ ಗೊತ್ತೇ, ನಾನು 1980ರ ಒಲಿಂಪಿಕ್ಸಲ್ಲಿದ್ದೆ.
ದೇಶಭಕ್ತಿಯ ಶಕ್ತಿ ತುಂಬಿದ ಓರ್ವ ಹಾಕಿ ಅಭಿಮಾನಿ.
ಎಂತಹ ಅದ್ಭುತ ಆಟವದು.
ನಾನು ಎಳೆಯವಳಿರಬಹುದು, ಆದರೆ ಆ ಪಂದ್ಯಾಟ ಮತ್ತದರ ಫಲಿತಾಂಶ ನನಗೆ ತಿಳಿದಿದೆ.
ಅವರು ನಮ್ಮೆಡೆಗೆ ಬರುವ ಮೊದಲು ಅಮೇರಿಕನ್ನರು ಯಾರನ್ನು ಸೋಲಿಸಿದರು?
ಜ಼ೆಕ್ಗಳನ್ನು.
ನಾವದಕ್ಕೆ ಹತ್ತಿರ ಉಳಿಯಬೇಕು, ಅಲ್ಲವೇ?
ನಾನು ನಿಮ್ಮ ಪ್ರಸ್ತಾವನೆಯನ್ನು ಕ್ರೆಮ್ಲಿನಿಗೆ ತರಲು ನಿರ್ಧರಿಸಿದೆ.
ಖಂಡಿತವಾಗಿ ನಾನು ಯಾವುದೇ ಮಾತು ಕೊಡುವುದಿಲ್ಲ.
ಧನ್ಯವಾದ.
ಶೂಟರ್!
ಚಲಿಸದಿರಿ!
ಬಂದೂಕು ಕೆಳಕ್ಕೆ ಹಾಕು!
ಅಥೆನ್ಸ್, ಗ್ರೀಸ್
ಛೇ!
ಏನು? ಏನದು?
ಅದು ಅವರೇ?
ಭದ್ರ.
ನಿನ್ನನ್ನು ಕಳುಹಿಸಿದವರು ಯಾರು?
-ನಾನು ಹೇಳಲಾರೆ. -ಯಾರೋ ನಿನ್ನನ್ನು ಏನೋ ಕಾರಣಕ್ಕೆ ಕಳಿಸಿದ್ದಾರೆ.
ಯಾರದು?
ಯಾರಿಗೆ ನಿನ್ನ ಸಾವು ಬೇಕು?
-ಆಶ್ರಯ. -ನಾನು ನಿನ್ನ ಒಂದೇ ಅವಕಾಶ.
-ಸೊಕೊಲ್, ಅದು ಎಷ್ಟು ಎತ್ತರ ಹೋಗುತ್ತದೆ? -ಆಶ್ರಯ!
ಹಿಡ್ಕೋ!
-ನೀನು ಏನು ಮಾಡುತ್ತಿರುವೆ? -ಸುಧಾರಿಸುತ್ತಿದ್ದೇನೆ.
-ಯೂರಿ, ಹಿಡ್ಕೋ. -ಎಚ್ಚರ!
-ಹೊರಗೆ ನಡಿ. -ಏನು?
ಕಾರಿನಿಂದ ಇಳಿ!
ಬಾ.
ಮೇಲೇಳು.
ಬಾ. ನಿಧಾನ.
ನಿಧಾನ. ನಿಧಾನ.
ಉಸಿರಾಡು. ನೀನು ಉಸಿರಾಡಬೇಕು.
ಉಸಿರಾಡು.
ನಡಿ.
ಓಡು! ಓಡು.
ರಷ್ಯಾ ಬಿಟ್ಟುಹೋಗಲು ನಿನಗೆ ಯಾರು ನೆರವಾದರು?
ನೀನು ಅವನಿಗೆಷ್ಟು ಹೇಳಿರುವೆ ಎಂದವರು ತಿಳಿಯಬಯಸುತ್ತಾರೆ.
ಮಾತಾಡು.
ಹಾಳಾಗು, ದೇಶದ್ರೋಹಿ.
ನಿಮಗೆ ರಕ್ತಸ್ರಾವವಾಗುತ್ತಿದೆ.
ಅದು ನನ್ನದಲ್ಲ.
-ಇದು ಹೇಗಾಯಿತು? -ನಿಲ್ಲಿಸಿ.
ಫ್ರಾನ್ಸ್, ಜರ್ಮನಿ, ಯುಎಸ್ ಮತ್ತು ರಷ್ಯಾದ ಪ್ರಧಾನಿ
ಸೇರಿದಂತೆ ನಾಯಕರಿಂದ ಕರೆಗಳು ಬರುತ್ತಿವೆ, ಮ್ಯಾಡಂ ಅಧ್ಯಕ್ಷರೇ.
-ರಷ್ಯನ್ ಪ್ರಧಾನಿಯನ್ನು ಸಂಪರ್ಕಿಸು. -ಸರಿ.
ಒಳಬರುವ ಕರೆ
ಕಾರ್ಯಾಚರಣೆಯ ಕೇಂದ್ರದ ಮೂಲಕ ಒಳಬರುವ ಕರೆ. ಅದು ರಾಯನ್.
ಎಲ್ಲಿದ್ದೀ?
ನಾನು ಯೂರಿಯನ್ನು ಕಳಕೊಂಡೆ, ಅವರು ಅವನನ್ನು ಕೊಂದರು.
ಇನ್ನೂ ಏನೂ ಇದೆ, ಜ್ಯಾಕ್.
ದಿಮಿತ್ರಿ ಪೊಪೋವ್ ಮೃತರಾಗಿದ್ದಾರೆ.
ಏನು?
ಭದ್ರತಾ ಸಚಿವರೇ?
ಕೊಲೆ.
ಜ಼ೆಕ್ ಗಣರಾಜ್ಯದ ಕಾಲ್ಚೆಂಡಿನ ಮೈದಾನ.
ಅಯ್ಯೋ ದೇವರೇ.
ಅದು ಆರಂಭವಾಗಿದೆ.
ಏಳು ದಿನಗಳು.
ಕೊಲೆ ಮೊದಲ ಡೋಮಿನೋ ಆಗಲಿದೆ.
ಸೊಕೊಲ್ ಅಣ್ವಸ್ತ್ರ ಕೊನೆಯದಾಗಲಿದೆ.
ನೀನು ಸುರಕ್ಷತಾ ಗೃಹದಲ್ಲಿದ್ದೀಯಾ?
ಇಲ್ಲ.
ಯಾಕೆ?
ನೀನು ಏನು ಮಾಡುತ್ತಿರುವೆ, ಜ್ಯಾಕ್?
ನೀವೇ ಹೇಳಿ ಏನಂತ?
ಅಧಿಕೃತ ಮಾಹಿತಿಯೆಂದರೆ ಓರ್ವ ರಷ್ಯನ್ ಪ್ರಜೆಯನ್ನು ತೊಡೆದುಹಾಕಲು
ಅಕ್ರಮವಾಗಿ ದೇಶವನ್ನು ಪ್ರವೇಶಿಸಿದ್ದೀ
ಮತ್ತು ಆ ಪ್ರಕ್ರಿಯೆಯಲ್ಲಿ ಅವರದೇ ವ್ಯಕ್ತಿಯೋರ್ವನನ್ನು ಕೊಂದಿದ್ದೀ.
ಹಾಳಾದ್ದು.
ನೀವು ಬಲಿಪಶುವನ್ನು ಅರಸುತ್ತಿದ್ದೀರಿ.
ಅಂದರೆ?
ಅವರನ್ನು ಕೇಳಿ.
ನೀನು ಏನು ಮಾಡಿದೆ?
ಜ್ಯಾಕ್, ನೀನು ಒಳಗೆ ಬಾರದಿದ್ದರೆ, ನಿನ್ನನ್ನು ಹಿಂದೆ ಕರೆಯಲಾಗುವುದು.
ನಿನ್ನ ರಾಯಭಾರದ ಕವಚ ಹಿಂದೆಗೆದುಕೊಳ್ಳಲಾಗಿದೆ, ರಾಜತಾಂತ್ರಿಕ ವಿನಾಯಿತಿ ಇಲ್ಲ.
-ನೀನು ಸ್ವತಂತ್ರವಾಗಿದ್ದೀ. -ಯಾರೋ ನೇರವಾಗಿ ಹಸ್ತಚಾಚಿದರು.
ಅದು ಯಾರಾದರೂ, ನಾನು ಸರಿ ಎನ್ನುವುದು ಅವರಿಗೆ ಗೊತ್ತು. ಈಗ ನನ್ನನ್ನು ಒಳಗೆ ತನ್ನಿ,
ನಾವು ಎಲ್ಲ ಸಂವಹನೆ ಕಳೆದುಕೊಳ್ಳುತ್ತೇವೆ ಮತ್ತು ಏನೂ ಗೊತ್ತಾಗಲ್ಲ.
ಸ್ಪಷ್ಟವಾಗಿ ಹೇಳುತ್ತೇನೆ. ನೀನು ಓಡಿದರೆ, ಇದು ಇನ್ನಷ್ಟು ಕೆಟ್ಟದಾಗಲಿದೆ.
ಜ್ಯಾಕ್, ಕೇಳಿಲ್ಲಿ, ಅದನ್ನು ಮಾಡಬೇಡ.
ಸ್ವರ್ಗದಲ್ಲಿ ಆಶ್ರಯ.
ಜ್ಯಾಕಿಗೆ ದ್ರೋಹ ಮಾಡಲು ಮಿಲ್ಲರ್ ಹೇಳಿದನೇ?
ಅದನ್ನವನು ನನಗೆ ಬಿಟ್ಟ. ನಾನು ಆಯ್ಕೆ ಮಾಡಿದೆ.
ಜ್ಯಾಕ್ ಒಂದು ಸಂಪನ್ಮೂಲವಾಗಿದ್ದ, ಈಗ ಹೊರೆಯಾಗಿದ್ದಾನೆ.
ಈಗಷ್ಟೇ ನೀನವನಿಗೆ ಏನು ಹೇಳಿದೆ?
"ಸ್ವರ್ಗದಲ್ಲಿ ಆಶ್ರಯ".
ಮೇಸ್ ನ್ಯೂಫೆಲ್ಡ್ ನೆನಪಿನಲ್ಲಿ
ಉಪ ಶೀರ್ಷಿಕೆ ಅನುವಾದ: ಸ್ಮಿತಾ ಪಿ. ಜಿ.
ಸೃಜನಾತ್ಮಕ ಮೇಲ್ವಿಚಾರಕರು ಮೌರ್ಯ ಎಸ್ ಅರವಿಂದ್